ΔΙΚΑΙΟΛΟΓΗΤΙΚΑ ΠΟΥ ΑΠΑΙΤΟΥΝΤΑΙ ΓΙΑ ΤΗΝ ΕΚΔΟΣΗ ΒΕΒΑΙΩΣΗΣ ΑΝΤΙΣΤΟΙΧΙΑΣ ΚΑΙ ΑΝΑΓΩΓΗΣ ΤΗΣ ΒΑΘΜΟΛΟΓΙΑΣ ΓΕΝΙΚΗΣ ΕΚΠΑΙΔΕΥΣΗΣ ΤΟΥ ΕΞΩΤΕΡΙΚΟΥ

1. Αίτηση του/της ενδιαφερομένου/νης
2. Πρωτότυπος τίτλος σπουδών με αναλυτική βαθμολογία επίσημα επικυρωμένος για τη γνησιότητά του, με έναν από τους παρακάτω τρόπους:
* με τη Σφραγίδα της Χάγης ( APOSTILLE ) για τις χώρες μέλη της Σύμβασης της Χάγης
* Για τις χώρες που δεν συμπεριλαμβάνονται στη Σύμβαση της ΧΑΓΗΣ απαιτείται θεώρηση από τις ελληνικές διπλωματικές ή προξενικές αρχές της χώρας προέλευσης του τίτλου ή από την προξενική αρχή της ξένης χώρας στην Ελλάδα με επικύρωση της υπογραφής από το Υπουργείο Εξωτερικών της Ελλάδας
1. Βεβαίωση στην οποία να αναφέρονται τα ακόλουθα:
* Εάν το σχολείο φοίτησης είναι δημόσιο ή ιδιωτικό αναγνωρισμένο από το Υπουργείο Παιδείας της χώρας προέλευσης του τίτλου σπουδών.
* Ποιο πρόγραμμα σπουδών ακολουθείται και ποιες είναι οι βαθμίδες εκπαίδευσης καθώς και οι τάξεις φοίτησης.
* Εάν η φοίτηση ήταν πλήρης και επιτυχής
* Ο μέσος όρος βαθμολογίας της τάξης ή του απολυτηρίου, καθώς και το άριστα και η βάση προαγωγής.
* Σε περίπτωση απολυτηρίου Λυκείου εάν το συγκεκριμένο απολυτήριο δίνει στον/στην κάτοχό δικαίωμα εισαγωγής στα Ιδρύματα Ανώτατης Εκπαίδευσης της χώρας προέλευσης

Η βεβαίωση χορηγείται από:

* Το μορφωτικό ακόλουθο στην Ελλάδα της Πρεσβείας ή Προξενείου της χώρας προέλευσης του τίτλου σπουδών και μετά θεώρηση του γνήσιου της υπογραφής του Πρέσβη από το Υπουργείο Εξωτερικών της Ελλάδας (για έγγραφα από Προξενεία που εδρεύουν στη Θεσσαλονίκη η θεώρηση γίνεται από το τμήμα Διεθνών Σχέσεων στο Υπουργείο Μακεδονίας-Θράκης) ή
* Το σχολείο φοίτησης ή
* Το Υπουργείο Παιδείας της χώρας προέλευσης του τίτλου σπουδών

¨Όλα τα έγγραφα πρέπει να είναι επίσημα μεταφρασμένα από:

* Το Υπουργείο Εξωτερικών ή
* Μεταφραστή δικηγόρο της Ελλάδας με θεώρηση της υπογραφής του από το δικηγορικό σύλλογο ή
* Ορκωτό μεταφραστή της ξένης χώρας επικυρωμένα από τις Ελληνικές Προξενικές αρχές της χώρας αυτής ή
* Πτυχιούχο μεταφραστή του Τμήματος Ξένων Γλωσσών Μετάφρασης και Διερμηνείας του Ιονίου Πανεπιστημίου με θεώρηση από την Πανελλήνια Ένωση Επαγγελματιών μεταφραστών του Ιονίου Πανεπιστημίου

1. Φωτοαντίγραφο αστυνομικής ταυτότητας/διαβατηρίου και άδεια παραμονής (όπου απαιτείται)
2. Υπεύθυνη Δήλωση στην οποία να δηλώνεται ότι τα προσκομισθέντα δικαιολογητικά είναι γνήσια και ότι δεν έχει χορηγηθεί αντιστοιχία/κατάταξη από άλλη Διεύθυνση Δευτεροβάθμιας Εκπαίδευσης ή το αντίστοιχο τμήμα του Υπουργείου Παιδείας
3. Εάν πρόκειται για τεχνικό/επαγγελματικό σχολείο του εξωτερικού η ισοτιμία χορηγείται από τον Ε.Ο.Π.Π.Ε.Π. (τηλ 210-2709106,111) και μετά η υπηρεσία μας χορηγεί τη βεβαίωση αναγωγής της βαθμολογίας.

ΣΗΜΕΙΩΣΗ :Ο φάκελος των δικαιολογητικών δε θα γίνεται δεκτός εάν δεν είναι πλήρης.